Talba għal deċiżjoni preliminari mressqa mill-Amtsgericht Königs Wusterhausen (il-Ġermanja) fis-27 ta’ Novembru 2025 – Flightright GmbH vs Ryanair DAC
(Kawża T-852/25, Flightright)
Lingwa tal-kawża: il-Ġermaniż
Qorti tar-rinviju
Amtsgericht Königs Wusterhausen
Partijiet fil-kawża prinċipali
Rikorrent: Flightright GmbH
Konvenut: Ryanair DAC
Domandi preliminari
Ikun hemm dejjem ċirkustanza straordinarja fis-sens tal-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza ghal passiggieri fil-każ li ma jitħallewx jitilgħu u ta’ kancellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 1, meta l-kanċellazzjoni ta’ titjira, jew id-dewmien ekwivalenti għal kanċellazzjoni, ikunu dovuti għal bidla fl-allokazzjoni tal-islott imwettqa mill-awtorità kompetenti għas-sigurtà tan-navigazzjoni tal-ajru?
Sa fejn l-ewwel domanda tingħata risposta fin-negattiv:
Sabiex jiġi konkluż li teżisti ċirkustanza straordinarja fis-sens tal-Artikolu 5(3) tar-Regolament (KE) Nru 261/2004, huwa dejjem suffiċjenti li l-bidla fl-allokazzjoni tal-islott tkun attribwibbli għat-tnaqqis tal-kapaċità ta’ titjiriet mill-awtorità kompetenti għas-sigurtà tan-navigazzjoni tal-ajru, li fir-rigward tagħha l-awtorità għas-sigurtà tan-navigazzjoni tal-ajru tikkomunika l-IATA Delay Code 81 (“81 (AT) Air Traffic Flow Management (ATFM) due to ATC EN-ROUTE DEMAND/CAPACITY, standard demand/capacity problems”) jew l-IATA Delay Code 84 (“84 (AW) : ATC restriction due to weather at destination”)?
Sa fejn it-tieni domanda tingħata wkoll risposta fin-negattiv:
Sabiex jiġi konkluż li teżisti ċirkustanza straordinarja fis-sens tal-Artikolu 5(3) tar-Regolament (KE) Nru 261/2004, huwa dejjem suffiċjenti li l-bidla fl-allokazzjoni tal-islott tkun attribwibbli għat-tnaqqis tal-kapaċità ta’ titjiriet mill-awtorità kompetenti għas-sigurtà tan-navigazzjoni tal-ajru, li fir-rigward tagħha l-awtorità għas-sigurtà tan-navigazzjoni tal-ajru tikkomunika l-IATA Delay Code 81 (“81 (AT) Air Traffic Flow Management (ATFM) due to ATC EN-ROUTE DEMAND/CAPACITY, standard demand/capacity problems”) jew l-IATA Delay Code 84 (“84 (AW): ATC restriction due to weather at destination”), u tispeċifika, barra minn hekk, li r-restrizzjonijiet ta’ kapaċità huma dovuti għal raġunijiet meteoroloġiċi?
____________
1     ĠU Edizzjoni Speċjali bil-Malti, Kapitolu 7, Vol. 8, p. 10.